Kasi Ningachita Wuli Kuti Nileke Kuwonelera Vyauzeleza?
Ivyo mungachita
Manyani kuti vyauzeleza ni viheni. Para munthu wakuwonelera vyauzeleza panji kuti vyamuziro, wakuyuyura ivyo Chiuta wali kulenga kuŵa vyakuchindikika. Para mwamanya fundo iyi, vimovwiraninge kuti mutinkhe ‘
icho ntchiheni.’—Salmo 97:10.
Uheni wakuwonelera vyauzeleza. Para munthu wakuwonelera vyauzeleza, wakuyuyura awo wakuŵawonera kweniso ni vyakukhozga soni. Lekani Baibolo likuti: ‘
Uyo wakughanaghana makora wakuwona ulwani na kubisama, kweni muzeleza wakujendera waka bweka ndipo wakupwetekeka.’—Zintharika 22:3.
Simikizgani Mtima. Yobu wakati: ‘
Nachita phangano na maso ghane. Kasi ningalaŵiskirachi mwali na khumbiro liheni?’ (Job 31:1) Vinyake ivyo mungasimikizga mtima kuchita ni ivi:
Nijurenge yayi intaneti para nili nekha.
Para mwamabuchi nawona vyauzeleza, nyengo yeneyiyo nijarenge.
Para nambiraso kuwona vyauzeleza niphalirenge munthu mulara uyo nkhumugomezga.
Pempherani. Wamasalimo munyake wakaphalira Yehova kuti: ‘
Zgorani maso ghane kuti ghaleke kulaŵiska vyawaka.’ (Salmo 119:37) Chiuta wakukhumba kuti muleke kuthera, kweni mukwenera kupemphera ndipo wamovwiraninge kuti muchite icho ntchakwenelera.—Ŵafilipi 4:13.
Phalirani mubwezi winu. Para mwamuphalira mubwezi winu, vimovwiraninge kuti muleke nkharo iyi.—Zintharika 17:17.
Manyani kuti: Nyengo yiliyose para mwagega kuwona vyauzeleza, ndikuti mwatonda chiyezgo. Muwongani Yehova kuti wamovwirani. Mukondweskenge Yehova usange mukukana kuwonelera vyauzeleza.—Zintharika 27:11.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn